โบรกคาดPTTGCราคาใหม่63.5บาท
แนะซื้อ PTTCHPTTAR เก็บไว้รอแลกหุ้น PTTGC คาดหุ้นใหม่ราคา 63.5 บาท แถมใกล้ปิดดีลซื้อไอโอพลาสติกที่สหรัฐหนุนธุรกิจ
14 ก.ย. 2554

แนะซื้อ PTTCHPTTAR เก็บไว้รอแลกหุ้น PTTGC คาดหุ้นใหม่ราคา 63.5 บาท แถมใกล้ปิดดีลซื้อไอโอพลาสติกที่สหรัฐหนุนธุรกิจ
บริษัทหลักทรัพย์ เอเซีย พลัส (ASP) ออกบทวิเคราะห์แนะนำให้นักลงทุนซื้อหุ้นบริษัท ปตท.เคมิคอล (PTTCH) และบริษัท ปตท.อะโรเมติกส์และการกลั่น (PTTAR) เพื่อนำไปแลกเป็นหุ้นของบริษัทใหม่ที่จะเกิดขึ้นจากการควบรวมกิจการคือบริษัท ปตท.โกลบอลเคมิคอล (PTTGC)
นอกจากนี้ การที่ราคาหุ้นของ PTTCH และ PTTAR ที่ลดลงจนพี/อีลงมาอยู่ที่ 89 เท่า ต่ำกว่าค่าพี/อีกลุ่มและตลาด เฉลี่ยอยู่ที่ 1213 เท่า เพราะนักลงทุนกังวลเรื่องเศรษฐกิจโลกหดตัว แต่ฝ่ายวิจัยเชื่อว่าระยะยาวธุรกิจปิโตรเคมีและโรงกลั่นเข้าสู่ช่วงขาขึ้นในปี 2555-2556 และหลังควบรวมราคาหุ้นบริษัทใหม่มีโอกาสสูงที่จะกลับมามากกว่ากลุ่มและตลาด และสามารถขึ้นไปซื้อขายที่พี/อีระดับเดียวกับภูมิภาคที่เฉลี่ย 13-15 เท่า
ทั้งนี้ ฝ่ายวิจัยประเมินมูลค่าพื้นฐานเบื้องต้นของบริษัทใหม่เท่ากับ 119.12 บาทต่อหุ้น
“คาดว่าหุ้น PTTGC ที่จะเข้าซื้อขายครั้งแรกในวันที่ 21 ต.ค. ราคาน่าจะอยู่ที่ 63.5 บาทต่อหุ้น”
สำหรับอัตราการแลกหุ้น 1 หุ้น PTTAR จะได้ 0.50 หุ้นใหม่ และ 1 หุ้น PTTCH ได้ 1.98 หุ้นใหม่
นอกจากนี้ ล่าสุด PTTCH บรรลุข้อตกลงในการซื้อหุ้น Myriant Technologies ของสหรัฐ ด้วยเงินลงทุน 60 ล้านเหรียญสหรัฐ ซึ่งจะสนับสนุนธุรกิจให้แข็งแกร่งด้วย